*Tämä artikkeli käsittelee Bon Jovin albumia. Bounce voi tarkoittaa myös peliä KBounce.*

**Bounce** on yhdysvaltalaisen hard rock -yhtye Bon Jovin kahdeksas studioalbumi. Albumi julkaistiin 8. lokakuuta 2002 ja sen ovat tuottaneet Jon Bon Jovi ja Richie Sambora yhdessä Luke Ebbinin kanssa. Albumi nauhoitettiin Sanctuary II-studiolla yhtyeen kotiseudulla New Jerseyssä. Albumin kappaleet ja niiden sanoitukset ovat saaneet hyvin paljon inspiraatiota ja vaikutteita Syyskuun 11. päivän terrori-iskuista. 

Ilmestymisviikollaan albumia myytiin 160 000 kappaletta Yhdysvalloissa, ja samalla viikolla albumi oli Billboard 200 -listan toisella sijalla. Albumi on kuitenkin yhtyeen ainoa levytys, joka ei ole saavuttanut platinalevyyn oikeuttavaa myyntimäärää Yhdysvalloissa.

Albumi ja kappaleet
-------------------

Yhtyeen laulaja Jon Bon Jovi kertoi terrori-iskujen vaikutuksesta albumiin seuraavasti:

> »Luulen, että uuden albumin täytyy aina olla tiivistelmä jostain ajanjaksosta elämässäni. Ja tässä tapauksessa se kertoo viimeisimmän kiertueemme päättymisestä. – – Joten, mitä vuoden 2001 heinäkuusta vuoden 2002 alkuun kestäneessä ajanjaksossa tapahtui? No, paljon asioita, mutta ehdottomasti suurin ja šokeeraavin oli 9/11-iskut. Muusikolla voi olla romanttisia balladeja, räväköitä rock-kappaleita ja tarinankerrontaa tai klassisemman tyylisuunnan kappaleita. *Bounce* edustaa kaikkea tätä. Albumia tehdessä haluan olla kuin kirja tai elokuva, joka kertoo jonkun tietyn ihmisen matkasta elämässäni viime vuonna. Ja vaikka 9/11-iskuilla olikin albumilla rooli – hyvinkin suuri sellainen – en halunnut olla herkkätunteinen tai liian isänmaallinen. Halusin olla tietoinen siitä, mitä minä, yhtye ja koko maa oli joutunut tuolloin kokemaan»   
> (Jon Bon Jovi)
> 
> 

Singlenä julkaistu, ehkä albumin tunnetuin raita *Everyday* kuvaili lähinnä yhtyeen jäsenten tunnetilaa jatkaa eteenpäin terrori-iskujen jälkeen. Yhdysvalloissa single ei saavuttanut menestystä, mutta muualla maailmassa single saavutti jatkuvasti top 10 -listasijoituksia. Single huomioitiin Grammy-ehdokkuudella parhaasta rockesityksestä vokaaleilla. Myös albumin toinen single *Misunderstood* oli ehdolla samaan palkintoon. 

Albumin avausraita *Undivided* käsittelee terrori-iskujen seurauksia huomattavasti albumin muita kappaleita enemmän.

Kappale *Open All Night* käsittelee yhtyeen kuulijakunnalle hieman yllätyksenä tullutta aihetta. Jon Bon Jovi kirjoitti kappaleen, ja se pohjautuu hänen ajatuksiinsa *Ally McBeal* -sarjan päättymisestä. Hän itse näytteli sarjassa päähenkilö Allyn poikaystävää, ja hän masentui tavasta, jolla hänen hahmonsa käsikirjoitettiin ulos sarjasta. Kappale kertookin, miten Jon olisi itse halunnut roolihahmonsa poistuvan sarjasta. 

Albumin nimikkoraita *Bounce* on omistettu Jon Bon Jovin hyvälle ystävälle, NFL-liigassa pelaavan New England Patriots -joukkueen päävalmentajalle, Bill Belichickille. Kappale kertoo Belichickin kokemista vastoinkäymisistä ennen mestaruuden voittamista. Monien mielestä kappale käsitteli myös yhdysvaltalaisten kansalaisten kilpistymisiä terrori-iskujen jälkeen.

Kappalelista
------------

|  |
| --- |
| Nro | Nimi | Säv&san | Kesto |  |
| 1. | Undivided | Bon Jovi, Sambora, Falcon | 3.53 |
| 2. | Everyday | Bon Jovi, Sambora, Carlsson | 3.00 |
| 3. | The Distance | Bon Jovi, Sambora, Child | 4.48 |
| 4. | Joey | Bon Jovi, Sambora | 4.54 |
| 5. | Misunderstood | Bon Jovi, Sambora, Carlsson, Child | 3.30 |
| 6. | All About Lovin' You | Bon Jovi, Sambora, Carlsson, Child | 3.46 |
| 7. | Hook Me Up | Bon Jovi, Sambora, Carlsson, Child | 3.54 |
| 8. | Right Side of Wrong | Bon Jovi | 5.50 |
| 9. | Love Me Back to Life | Bon Jovi, Sambora | 4.09 |
| 10. | You Had Me from Hello | Bon Jovi, Sambora, Carlsson | 3.49 |
| 11. | Bounce | Bon Jovi, Sambora, Falcon | 3.11 |
| 12. | Open All Night | Bon Jovi, Sambora | 4.22 |
| 49.10 |  |

| Japanin bonuskappaleet |
| --- |
| Nro | Nimi | Säv&san | Kesto |  |
| 13. | No Regrets | Bon Jovi | 4.02 |
| 14. | Postcards from the Wasteland | Bon Jovi | 4.37 |

| 2010 Erikoisversion bonuskappaleet |
| --- |
| Nro | Nimi | Kesto |  |
| 13. | "The Distance" (Live) |  |
| 14. | "Joey" (Live) |  |
| 15. | "Hook Me Up" (Live) |  |
| 16. | "Bounce" (Live) |  |

Kokoonpano
----------

* Jon Bon Jovi – laulu, akustinen kitara
* Richie Sambora – kitara, taustalaulu
* David Bryan – koskettimet, taustalaulu
* Tico Torres – rummut, perkussiot
* Hugh McDonald – bassokitara, taustalaulu

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Bounce (Bon Jovi album) 

Bon Jovi

| 
* Jon Bon Jovi
* Richie Sambora
* Tico Torres
* David Bryan

 |
| --- |
| 
* Hugh McDonald
* Alec John Such

 |

|  |  |
| --- | --- |
| Studioalbumit | 
* *Bon Jovi*
* *7800° Fahrenheit*
* *Slippery When Wet*
* *New Jersey*
* *Keep the Faith*
* *These Days*
* *Crush*
* *Bounce*
* *Have a Nice Day*
* *Lost Highway*
* *The Circle*
* *What About Now*
* *This House Is Not for Sale*
* *Bon Jovi: 2020*

 |
| Livealbumit | 
* *One Wild Night Live 1985–2001*
* *Inside Out*

 |
| Kokoelmat | 
* *Cross Road*
* *Tokyo Road: Best of Bon Jovi*
* *This Left Feels Right*
* *100,000,000 Bon Jovi Fans Can't Be Wrong*
* *Greatest Hits*

 |
| Videojulkaisut | 
* *Breakout: Video Singles*
* *Slippery When Wet: The Videos*
* *New Jersey: The Videos*
* *Access All Areas: A Rock & Roll Odyssey*
* *Keep the Faith: An Evening with Bon Jovi*
* *Keep the Faith: The Videos*
* *Cross Road*
* *Live from London*
* *The Crush Tour*
* *This Left Feels Right Live*
* *Lost Highway: The Concert*
* *When We Were Beautiful*
* *Live at Madison Square Garden*
* *Greatest Hits: The Ultimate Video Collection*

 |